पाएं अपने शहर की ताज़ा ख़बरें और फ्री ई-पेपरडाउनलोड करें
उपखंड अधिकारी सुनील कुमार चौहान के द्वारा रविवार को उपखंड क्षेत्र सेड़वा के राजस्व ग्राम सिंहानिया का निरीक्षण किया गया। निरीक्षण के दौरान शिवम मेडिकल खुला पाया गया तथा मेडिकल पर मरीजों की भीड़ देखी गई तो मेडिकल संचालक से मेडिकल में संबंधी दस्तावेज के बारे में पूछा गया तो स्वयं के नाम कोई दस्तावेज नहीं पाए गए तथा मेडिकल संचालक द्वारा मरीजों का इलाज करते पाया गया।
इस पर उपखंड अधिकारी सुनील कुमार चौहान ने पुलिस थाना सेड़वा के हैड कांस्टेबल पृथ्वीसिंह को मेडिकल संचालक को गिरफ्तार करने का आदेश दिया। उपखंड अधिकारी के आदेश अनुसार मेडिकल संचालक को गिरफ्तार कर लाया गया तथा ब्लॉक मुख्य चिकित्सा अधिकारी को सूचना देकर सेड़वा बुलाया जाकर कार्रवाई के निर्देश दिए।
पूर्व में उपखंड मुख्यालय सेड़वा पर संचालित आस्था हॉस्पिटल एवं संजीवनी हॉस्पिटल को सीज कर 3 दिन में आवश्यक दस्तावेज प्रस्तुत करने के निर्देश दिए गए थे, लेकिन दस्तावेज प्रस्तुत नहीं करने पर बीसीएमओ रामजीवन विश्नोई के द्वारा पुलिस थाना सेड़वा में दोनों हॉस्पिटल संचालकों के खिलाफ मामला दर्ज करवाया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn